**Þjóðfélagsfræði**

**10. bekkur**

**2018 – 2019**

Markmið og lýsing:

Efni námsgreinarinnar lýtur að sjálfsmynd nemandans, umfjöllun um félagsleg hlutverk og

félagsmótun, fjölskylduna, menningu, alþjóðasamfélagið, stjórnmál, trúarbrögð, mannréttindi og

réttindi og skyldur einstaklinga. Nemendur munu öðlast þekkingu með því að fást við verkefni sem

varða tilveru þeirra hér og nú og í samræmi við það efni sem farið verður yfir í hvert skipti.

Markmið samfélagsgreina er að gera nemandann læsan á umhverfi, samfélag og menningu, gera

honum auðveldara að fóta sig og beita sér í mannlegu samfélagi og að temja honum ákveðin gildi

sem samkomulag ríkir um í samfélaginu. Mikilvægt er að nemandi skilji, skynji og njóti verðmæta

sem skapast hafa í mannlegu samfélagi. Að hann öðlist víðsýni, umburðarlyndi og réttsýni gagnvart

kjörum, umhverfi og viðhorfum annarra.

Gengið verður út frá því að nemandi;

* hugleiði hvernig sjálfsmynd hans verður til og átti sig á samspili erfða og umhverfis,
* velti fyrir sér kostum og göllum þess að vera „eins og hinir“ eða „ekki eins og hinir“,
* velti fyrir sér hlutverki fjölskyldunnar og mismunandi fjölskyldugerðum,
* kanni hvað honum leyfist og leyfist ekki samkvæmt lögum og reglum,
* þekki til sögu menntunar og mikilvægi hennar,
* fjalli um valin málefni sem rætt verður um í fjölmiðlum,
* finni leiðir til að afla sér og vinna úr upplýsingaefni,
* geti greint sundur, tekið saman, beitt hugtökum, leitað orsaka og greint afleiðingar,
* komi niðurstöðum sínum á framfæri og tekið rökstuddar ákvarðanir með fjölbreyttum hætti
* meti upplýsingar og hugtök á gagnrýninn hátt og öðlist færni í tjáskiptum og rökræðu.

Námsmarkmið:

* að nemandinn átti sig á íslensku nútímasamfélagi, samskiptaformum, menningu, efnahagslífi og stjórnkerfi og á hvaða grunnhugmyndum samfélagið hvílir,
* að nemandinn kynnist forsendum íslensks nútímasamfélags frá seinni heimstyrjöld til þessa dags og tengslum Íslands og skuldbindingum þess við umheiminn.
* að nemandinn þekki réttindi sín og skyldur, mannréttindi og baráttu fyrir þeim, sömuleiðis fjölskylduna, tilfinningalegt og efnahagslegt hlutverk hennar og fleira sem henni tengist,
* að nemandinn sé fær um að leita sér og nýta upplýsingar, m.a. fræðilegar og tölulegar, um réttindi sín og skyldur og stöðu sína og kosti gagnvart stjórnvöldum,
* að nemandinn geti rökrætt og velt fyrir sér valkostum og leiðum af víðsýni, umburðarlyndi og ábyrgð,
* að nemandinn styrki sjálfsmynd sína með því að huga að stöðu sinni í samfélaginu,
* að nemandinn verði betur í stakk búinn, með þessa þekkingu í veganesti, að taka þátt í lýðræðisþjóðfélagi nútímans á virkan og gagnrýninn hátt.

Til grundvallar kennslunni verður bókin *Á ferð um samfélagið* eftir Garðar Gíslason. Mikil áhersla er lögð á samræður og auðgandi skoðanaskipti.

Hjálparefni:

* <http://www1.nams.is/thjod_fel_fraedi/page_ppt.php?id=101>
* <https://mms.is/namsefni/a-ferd-um-samfelagid-hljodbok>

Kennslustundir: 2 kennslustundir á viku. Kennari: Sigrún Júlía Geirsdóttir [sigrunj@skolar.fjardabyggd.is](mailto:sigrunj@skolar.fjardabyggd.is)

Vinnulag:

Gert er ráð fyrir að nemendur fylgist með innlögnum kennara og taki virkan þátt í umræðum, að

þeir lesi heima þegar efni liggur fyrir og vinni verkefni í tímum. Umræður eru reglulega sem og vangaveltur um hugtök sem koma fram í lesefni.

Verkefni eru unnin í lok hvers kafla og á hver nemandi að halda vel utan um verkefni sín í verkmöppu sem metin er til einkunnar. Þar skal safna saman öllu efni, hugtökum, glósum, verkefnum og ljósritum sem kennari leggur fyrir. Auk verkmöppu er virkni nemenda í tímum metin.

**Athugið að áætlunin og námsmat er birt með fyrirvara um breytingar.**

|  |  |  |
| --- | --- | --- |
| **Tími** | **Viðfangsefni** | **Námsmat** |
| ágúst  20. skólasetning | Námsefni og verklag kynnt. Lítillega byrjað í *Á ferð um samfélagið.* |  |
| september  14. starfsdagur, KSA þing | *Á ferð um samfélagið*  Hvað er samfélag? | Þátttaka í tímum og verkefnavinna. |
| október  8. starfsdagur  9.-11. þemadagar  24. samskiptadagur | *Á ferð um samfélagið*  Sinn er siður | Þátttaka í tímum og verkefnavinna. |
| nóvember  5., 6. og 9. vetrarfrí.  7. og 8. starfsdagar | *Á ferð um samfélagið*  Félagsmótun | Þátttaka í tímum og verkefnavinna. |
| desember  20. litlu jól og bekkjarjól  21. jólafrí hefst | *Á ferð um samfélagið*  Menning og samfélag | Þátttaka í tímum og verkefnavinna. |
| desember 21.-3. jan. | Jólafrí |  |
| janúar  4. fyrsti nemendadagur eftir jólafrí  29. samskiptadagur | *Á ferð um samfélagið*  Fjölskyldan | Þátttaka í tímum og verkefnavinna. |
| febrúar  21. góugleði  25. vetrarfrí | *Á ferð um samfélagið*  Gaman saman | Þátttaka í tímum og verkefnavinna. |
| mars | *Á ferð um samfélagið*  Vinna og framleiðsla | Þátttaka í tímum og verkefnavinna. |
| apríl  15.-22. páskaleyfi  23. starfsdagur  25. sumardagurinn fyrsti | *Á ferð um samfélagið*  Stjórnmál | Þátttaka í tímum og verkefnavinna. |
| maí  1. verkalýðsdagurinn  30. uppstigningardagur  3. júní - skólaslit | *Á ferð um samfélagið*  Trúarbrögð | Þátttaka í tímum og verkefnavinna. |
| Hæfniviðmið úr aðalsnámskrá grunnskóla | | |
| **Reynsluheimur**  Við lok 10. bekkjar getur nemandi:   * Sýnt fram á skilning á mikilvægi þess að bera virðingu fyrir sjálfum sér og öðrum, fyrir mannréttindum, félagslegu réttlæti, jöfnuði og helgi mannlegs lífs. * Ígrundað víxlverkun samfélags, stjórnmála, náttúru, trúar og lífsviðhorfa í tímans rás, í samhengi nærsamfélags og hnattvæðingar. * Sýnt fram á skilning á eðli sjálfbærrar þróunar og þýðingu hennar fyrir umhverfi, samfélag og efnahagslíf. * Fjallað á upplýstan hátt um einkenni og stöðu Íslands í heiminum í ljósi legu og sögu landsins og breytilegrar menningar, trúar, lífsviðhorfa og stjórnarfars. * Aflað sér, hagnýtt, ígrundað og metið upplýsingar um menningar- og samfélagsmálefni, sem birtast í munnlegum flutningi, samræðum, texta og myndrænum búningi. * Rökrætt mikilvæg hugtök sem notuð eru um menningar og samfélagsmálefni. * Gert sér grein fyrir nýtingu auðlinda og umhverfis og gildi verndunar hvors tveggja með hliðsjón af sjálfbærri þróun. * Sýnt fram á þekkingu og gagnrýna sýn á tímabil, atburði, persónur, menningartengsl og þróunarferla á ýmsum tímum sem vísað er til í þjóðfélagsumræðu. * Gert sér grein fyrir hlutverki heimilda, sjónarhorna og gildismats í sögu og sameiginlegum minningum. * Séð hvernig sagan hefur mótast af umhverfisþáttum og samfélagsskipulagi, þjóðfélagshreyfingum og hugmyndastefnum, viljaverkum og tilviljunum. * Gefið skýringar á o rökrætt gerð og þróun íslensks þjóðfélags í ljósi innlendra og alþjóðlegra áhrifaþátta. * Útskýrt margbreytileika trúarbragða og lífsviðhorfa og greint áhrif þeirra á líf einstaklinga, hópa og samfélags. * Fengist við og greint viðfangsefni sem snerta trú, lífsviðhorf og siðferði og tengjast spurningum um merkingu og tilgang lífsins. * Útskýrt mismunandi hugmyndir um gerð og framkvæmd lýðræðis. * Útskýrt hlutverk helstu stofnana samfélagsins og uppbyggingu stjórnarkerfisins og formleg tengsl Íslands við umheiminn. * Greint hvernig stjórnmál og samfélagsgerð tengjast lífi einstaklinga.   **Hugarheimur**  Við lok 10. bekkjar getur nemandi:   * Hugleitt og tjáð hver hann er í augum sjálfs sín og annarra, útskýrt hvernig sjálfsmynd hans mótast af umhverfi og búsetu, stjórnmálum og félagslegum aðstæðum, sögu og menningu, trúar og lífsviðhorfum. * Rökstutt gildi jákvæðra lífsviðhorfa, dygða og gildismats, sem mikilvægs þáttar í heilbrigðri sjálfsvitund. * Beitt hugtökunum kyn, kynhneigð og kynhlutverk og útskýrt hvaða hlutverki þau þjóna í kyngervi einstaklinga og sjálfsmynd. * Gert sér grein fyrir eigin styrkleikum og veikleikum og tekið ákvarðanir á grunni þeirrar sjálfsþekkingar. * Vegið og metið áhrif fyrirmynda og staðalmynda á mótun sjálfsmyndar og hefur áræði til að móta eigin ímynd um lífsstíl og lífsskoðun á sjálfstæðan og ábyrgan hátt. * Lýst margbreytileika tilfinninga og bent á víxlverkun tilfinninga, hugsunar, hegðunar og samskipta. * Sýnt styrk til að bera ábyrgð á eigin lífi, lífsháttum og heilbrigði. * Greint jákvæð og neikvæð áreiti og staðist þrýsting sem stefnir heilsu og velferð fólks í voða. * Gert sér grein fyrir jafngildi sínu og annarra manna og útskýrt fyrir öðru fólki mikilvægi þess. * Sett sig í spor annarra jafnaldra. * Sett sér markmið og gert áætlanir við úrlausn afmarkaðra verkefna.   **Félagsheimur**   * Tekið sjálfstæðan þátt í lýðræðislegu samstarfi og samræðu. * Útskýrt með dæmum margbreytileika mannlífsins og ólíkan bakgrun fólks, borið virðingu fyrir frelsi fólks til mismunandi trúar, lífsgilda, skoðana og lífshátta. * Vegið og metið skoðanir og upplýsingar og brugðist við þeim á fordómalausan g réttsýnan hátt. * Fengist við samfélagsleg og siðferðileg málefni af mismunandi sjónarhólum. * Rökrætt stöðu sína sem þátttakandi í samfélaginu, réttindi, skyldur og gildismat, sýnt ábyrgð í samskiptum, umgengni og lífsháttum, m.a. með vísan til réttinda skv. alþjóðasáttmálum. * Komið þekkingu sinni og viðhorfum á framfæri með fjölbreyttum og markvissum hætti, einn sér og í samstarfi við aðra. * Rökrætt gildi jafnréttis og mannréttinda á öllum sviðum samfélagsins og þekki almenn ákvæði um mannréttindi. * Sýnt sjálfsaga, sjálfstraust og virðingu í margvíslegum samskiptum og samstarfi við ólíka einstaklinga. * Ígrundað eigin getu til aðgerða og gert sér grein fyrir afleiðingum gerða sinna eða aðgerðaleysis. * Útskýrt gildi reglna í samskiptum fólks í fjölskyldu, vinahópi og þjóðfélaginu í heild og tekið þátt í að móta slíkar reglur. * Tekið þátt í samfélagsmálum á ábyrgan hátt og beitt sér í málefnum sem varða almannaheill. * Sinnt velferð og hag samferðafólks síns.   (úr aðalnámskrá grunnskóla – almennur hluti 2011- greinasvið 2013 bls. 198-203) | | |